jkorsvik/nowiki_second_scrape_merged huggingface dataset:
Ust-Katav

Ust-Katav (russisk: Усть-Катав) er en by i Tsjeljabinsk oblast i Russland. Den ligger ved elva Jurjuzan, 210 km vest for Tsjeljabinsk. Innbyggertall: 25 898 (folketelling 2002).
Byen ligger nær både den transsibirske jernbane og «Ural-motorveien» M5. Ust-Katav is best kjent for fabrikken UKVZ (Ust'-Katavskiy Vagonostroitelniy zavod im. Kirova), som er produksjonstedet for verdens mest tallrike trikkemodell, KTM-5.


== Referanser ==


== Eksterne lenker ==
Offisielt nettsted 
(en) Ust-Katav – kategori av bilder, video eller lyd på Commons
Mexicos kommuner

En kommune i Mexico heter municipio og er den minste politiske administrative enheten i landet. 31 av Mexicos delstater er inndelt i kommuner. Mexicos føderale distrikt er inndelt i administrative distrikter (delegaciones). I Mexico er det totalt 2438 kommuner. Antall kommuner i hver delstat varierer fra 5 i Baja California og Baja California Sur til 570 i Oaxaca. Mexicos største kommune er Ensenada, som har et totalt areal på 51 952,26 km².


== Liste over antall kommuner i Mexico fordelt etter delstat ==
Tom Erik Breive

Tom Erik Breive (født 18. april 1980 i Steigen i Nordland) er en norsk fotballspiller som spiller på midtbanen til Sarpsborg 08. Han har tidligere spilt for Skeid så godt som hele sin karriere som senior- og juniorspiller, med unntak av to år i Oslo Øst.
Breive kom tidlig til Oslo der han gikk videregående på Wang Toppidrett. Han kom til Skeid som 16-åring og var blant annet med på Skeids juniorlag da de vant sine NM-triumfer i 1998 og 1999.
Etter 2007-sesongen ble han kåret til årets Skeid-spiller av Skeidoksene. Både Kongsvinger IL Toppfotball og Bodø Glimt viste interesse for midtbanespilleren, men Breive valgte å undertegne en ny kontrakt med Skeid, og spill i 2. divisjon. Han var sentral i Skeids 2008-sesong der klubben vant sin avdeling og rykket opp til Adeccoligaen.
I 2009 ble Breive først leid ut til Sarpsborg 08, før overgangen ble gjort permanent fra januar 2010.Breive var med på Sarpsborg 08-laget som rykket opp til Tippeligaen 2011. For dette ble han blant annet tatt ut på "Årets lag" i 1. divisjon av nettstedet tips.Breive er lærerutdannet fra Høgskolen i Oslo.


== Referanser ==


== Eksterne lenker ==
(en) Tom Erik Breive – Transfermarkt 
(en) Tom Erik Breive – Soccerway 
(en) Tom Erik Breive – FBref
Espen Grina

Espen Grina (født 4. mars 1979) er en tidligere fotballspiller for Skeid og Oslo Øst. Grina er opprinnelig fra Lunner. Han kom til Skeid som juniorspiller, og ble junior-norgesmester for Skeid i 1999.  I 2001 gikk han til Oslo Øst, men returnerte til Skeid i 2003. Han bestemte seg for å forlate Skeid etter 2007-sesongen, for å bli spillende trener i Hadeland Fotball. 
Grina har over 100 ordinære kamper for Skeid og drøye 20 mål.Grina arbeidet som lærer etter fotballkarrieren.


== Referanser ==


== Eksterne lenker ==
(en) Espen Grina – Transfermarkt
Eskimo (film)

Eskimo er en norsk-dansk romantisk eventyr- og dramafilm fra 1930. Skuespillere er blant andre Mona Mårtenson, Paul Richter og Henki Kolstad. Filmen var Henki Kolstads filmdebut, og han var da 14 år gammel.


== Trivia ==
Hadde det ikke vært for at også Danmark var involvert i produksjonen, ville Eskimo blitt regnet å være den første norske lydfilmen. Språket i filmen er norsk.


== Handling ==
Jack Norton er en gambler, og faren hans låner ham ofte penger for å betale spillegjeld. Til slutt tar farens tålmodighet endelig slutt. Han nekter å låne ut mer penger, og ønsker ikke lenger kjenne Jack som sin sønn. I desperasjon tar Jack en motorbåt, og seiler til sjøs. Han synker, men blir plukket opp av et fiskefartøy på vei til Nordishavet. Kapteinen er en brutal mann, og både han og mannskapet behandler Jack dårlig. Det eneste unntaket er skipsgutten Jimmy, som etter hvert blir nær venn med Jack. Når kapteinen en dag slår Jimmy, kommer Jack ham til unnsetning. Men i konflikten som oppstår blir Jimmy skutt og drept.
Jack orker ikke lenger å være på skipet etter dette, og en natt rømmer han ved å hoppe på et stort isflak. Han blir værende på isflaket i flere dager og netter, før han endelig kommer utslitt frem til Grønland. Han blir vennlig mottatt av eskimoene der, og den unge vakre jenta Ekaluk forelsker seg i ham. Til å begynne med er ikke Jack spesielt interessert i henne, men når han blir syk av skjørbuk og blir tatt vare på av henne, blir han forelsket. Han har tenkt å reise hjem med et handelsskip som har kommet til øya. Men han forstår at han ikke kan klare seg uten Ekaluk, og vurderer derfor å bli værende hos eskimoene. 


== Rolleliste ==
Mona Mårtenson ...  Eukaluk
Paul Richter ...  Jack Norton
Ada Kramm ...  Annie
Knut Langgaard ...  Kapteinen
Finn Bernhoft ...  Styrmannen
Henki Kolstad ...  Jimmy, skipsgutten
Tryggve Larssen ...  Sulurak, far til Eukaluk
Haakon Hjelde ...  Majrak, en storfanger
Adam Poulsen ...  Leser prologen (voice)
Josef Dischner
Aud Egede-Nissen ...  Luder
Rudolf Klein-Rogge ...  Mariak
Paul Rehkopf
Ada Schramm


== Eksterne lenker ==
(en) Eskimo på Internet Movie Database 
(no) Eskimo i Nasjonalbibliotekets filmografi 
(no) Eskimo hos Filmfront 
(sv) Eskimo i Svensk Filmdatabas 
(da) Eskimo i Danmark Nationale Filminstitut
Keve Hjelm

Karl-Evert «Keve» Hjelm, født 23. juni 1922 i Frustuna, Gnesta kommune og oppvokst i Mölnbo og død 3. februar 2004 i Stockholm), var en svensk skuespiller, regissør og teaterpedagog. 
Han var blant annet virksom på Dramaten, Stockholms stadsteater, Göteborgs stadsteater, Stadsteatern Norrköping-Linköping og TV-teatern. I 1989 ble Keve Hjelm utnevnt til Sveriges første professor i skuespillerkunst (scenisk gestaltning), ved Teaterhögskolan i Stockholm. Hans teaterartikler finnes samlet i verket Dionysos och Apollon – tankar om teater, red. Hannes Meidal (Carlsons 2004). Hans datter, Åsa-Lena Hjelm, er skuespiller.
Han mottok O'Neill-stipendiet i 1999.


== Filmografi ==
1999 – Dödsklockan
1997 – Kung Lear (TV-film)
1991 – Den goda viljan (TV-serie)
1991 - Måker
1986 – Hud
1986 – Den frusna leoparden
1981 – Babels hus (TV-serie)
1975 – Fru Inger til Østråt (film)
1973 – Kvartetten som sprängdes (TV-serie)
1967 – Roseanna
1963 – Kvarteret Korpen
1957 – Aldrig i livet
1951 – Sköna Helena
1950 – Flicka och hyacinter
1949 – Gatan
1949 – Kvinnan som försvann
1947 – Tösen från Stormyrtorpet
1947 – Rallare
1946 – När ängarna blommar
1943 – Natt i hamn
1943 – Det spökar - det spökar ...


== Priser (utvalg) ==
1999 – O'Neill-stipendiet
1985 – Svenska Akademiens teaterpris
1975 – Svenska Dagbladets Thaliapris


== Eksterne lenker ==
(en) Keve Hjelm på Internet Movie Database 
(sv) Keve Hjelm i Svensk Filmdatabas 
(da) Keve Hjelm på Filmdatabasen 
(da) Keve Hjelm på danskefilm.dk 
(da) Keve Hjelm på danskfilmogtv.dk 
(da) Keve Hjelm på Scope 
(fr) Keve Hjelm på Allociné 
(en) Keve Hjelm på AllMovie 
(en) Keve Hjelm hos The Movie Database
Phung Hang

Phùng Ngọc Hang (født 12. november 1981 på Hamar, oppvokst i Brumunddal) er en norsk musikkartist, kjent som sanger i gruppen Cape. Hun har senere vært soloartist under artistnavnet Phùng. Hun har vært programleder i spørrelekprogrammet Superkviss i TV-kanalen NRK Super.


== Karrière ==
I 2001 var Hang med i TV3-serien Popstars som en del av en kvintett. De dannet gruppen Cape og turnerte i Norge. Hun deltok i Melodi Grand Prix 2006 med artistnavnet Phung med sangen «Shut Up And Kiss Me». 
Hang ble med i organisasjonen MOT tidlig på 2000-tallet, og arbeidet aktivt i forebyggende arbeid mot mobbing. 
Fra 2008 var hun programleder i musikkprogrammet Så gøy på NRK Super, et program bygget på lek med musikk, lyd og dans.


== Bakgrunn ==
Hangs besteforeldre var fra Kina, men flyttet senere til Vietnam. Familien flyktet fra Sør-Vietnam etter Vietnamkrigen. De kom til Norge og Oslo tidlig på 1970-tallet og flyttet til Brumunddal i 1978. Åtte år gammel ble Phung mobbet og trakassert på skolen, og voksne som visste om det maktet ikke å ta tak i problemene. Huset til familien ble angrepet med stein. Det ble satt opp et plankegjerde foran huset, for å forebygge steinkasting. Familien fjernet plankene etter en tid, og kort etter ble en ny stein kastet gjennom vinduet i huset. Hangs far, Ang Ngai Hang, ville konfrontere gjerningsmannen, men ble møtt av en guttegjeng som slo ham helseløs. Først da våknet bygdefolket i Brumunddal. Innvandringsmotstander Arne Myrdal hadde flere ganger vært i bygda hvor han hadde mange tilhørere. Under hans neste besøk ble han møtt av 5 000 mennesker som fredelig stilte seg med ryggen til ham. Dette ble et vendepunkt i livet til den norsk-vietnamesiske familien.I november 2005 var Phung Hang med i TV-serien Fremmed i Europa på NRK1. Hun reiste på denne tiden rundt i Norge og fortalte om sine opplevelser som norsk-vietnameser, og ble portrettert i NRK-programmet.


== Referanser ==


== Eksterne lenker ==
(en) Phung Hang – kategori av bilder, video eller lyd på Commons 
(en) Phung Hang på Internet Movie Database
Steinar Ege

Steinar Ege (født 10. april 1972 i Kristiansand) er en norsk håndballmålvakt. Han har spilt på øverste nivå i Norge, Tyskland, Spania og Danmark. Han spilte 262 kamper for det norske landslaget i perioden 1995–2011. 


== Karriere ==
I Norge spilte Ege for klubbene Greipstad, Øyestad IF, Kristiansand IF, Stavanger IF og Viking HK. Han startet proffkarrieren hos den tyske klubben VfL Gummersbach i 1997. I 1999 gikk han til THW Kiel og deretter tilbake til Gummersbach. I 2002/2003 var Ege en periode på utlån fra Kiel til det spanske toppserielaget CBM Galdar. Etter sesongen 2005/2006, gikk han så fra Gummersbach til danske FCK Håndbold. Da FCK Håndbold ble lagt ned i 2010, fulgte Ege med over til AG København. Der spilte han til klubben gikk konkurs i 2012. Da la han opp. I 2015 gjorde han comeback i THW Kiel.Ege debuterte på det norske landslaget 4. mars 1995 mot Aserbajdsjan. Fra 22. januar 2011 hadde han rekorden i antall landskamper på Norges herrelandslag i håndball etter at han passerte Jan Thomas Lauritzens 254 landskamper. Ege kunngjorde 29. desember 2011 at hans landslagskarriere er over. Eges rekord på 262 landskamper ble slått av Bjarte Myrhol 3. august 2021. Etter at Ege la opp, er han tilknyttet Norges Håndballforbund som målvakttrener.


== Meritter ==
Tysk mester med THW Kiel i 2000 og 2002
EHF-cupmester med THW Kiel i 2002
Champions League-finalist i 2000
Kåret til VMs beste keeper i 2005
Kåret til Norges beste målvakt i 2006
Kåret til Danmarks beste målvakt 2009


== Referanser ==


== Eksterne lenker ==
(en) Steinar Ege – Det europeiske håndballforbundet (EHF) 
Profil hos handball.no
Side om Steinar Ege hos AG København
Johan Giertsen

Johan Randulf Petter Giertsen (født 15. desember 1957 i Bergen) er en norsk jusprofessor ved Universitetet i Bergen.
Giertsen tok juridisk embetseksamen i 1983, ble dr.jur. i 1997 og professor i 1999, fra 2001 har han i tillegg vært professor II ved Norges Handelshøyskole. Han har tidligere vært medlem av bystyret i Bergen kommune, fylkestinget i Hordaland fylkeskommune og har også vært vararepresentant til Stortinget for Høyre. 
I 2007 gjorde han seg bemerket da han kritiserte granskningen som Fougnerutvalget gjorde av Valla-saken.
Sammen med Høyre-mannen Lars Øy står Giertsen bak nettstedet Poll of polls.


== Bibliografi ==
Kontrakter – ytelse og pris (2019)
Avtaler (3. utgave 2014)
Granskning (2008)
Fusjon og fisjon (1999)
Selskapsfinansierte aksjeerverv. Kan et selskap stille midler til rådighet for erverv av aksjer i selskapet? (1996)
Pliktmessig avhold (1996)
Generasjonsskifte. Kontrakts- og arverettsspørsmål som oppstår når et foretak overføres til livsarving (1995)


== Eksterne lenker ==
(no) Johan Giertsen hos Stortinget 
(no) Johan Giertsen hos Norsk senter for forskningsdata 
(no) Hjemmeside ved UiB
(no) Publikasjoner av Johan Giertsen i BIBSYS
(no) Publikasjoner av Johan Giertsen i forskningsdokumentasjonssystemet CRIStin
AC Ajaccio

Athletic Club Ajaccio, vanligvis kjent som AC Ajaccio, er en fransk fotballklubb stiftet i 1910. Den holder til i byen Ajaccio på Korsika. Hjemmebanen er Stade François Coty, og har en kapasitet på 10 446. 


== Spillerstall ==
Oppdatert 1. februar 2023.


=== Utlånte spillere ===


== Referanser ==


== Eksterne lenker ==
(fr) Offisielt nettsted 
(en) AC Ajaccio – kategori av bilder, video eller lyd på Commons
Portovenere

Portovenere er en kommune i provinsen La Spezia i den italienske regionen Liguria. Kommunen har ca. 4 000 innbyggere og omfatter ca. 7 km². Den ligger ca. 12 km. fra byen La Spezia.
Portovenere ble grunnlagt i 50 f.Kr. som Veneris Portus. I det 12. århundre kom Portovenere under Republikken Genova. Det ble i denne perioden bygget en festning. Portovenere har to kirker, San Lorenzo (bygget 1116-1494) og San Pietro (1256–1277). San Pietro er bygget samme sted som en kirke fra det 5. århundre, som igjen ble bygget på restene av et hedensk tempel.
I 1997 ble Portovenere sammen med Cinque Terre tatt opp på UNESCOs liste over verdens kulturarv.


== Referanser ==


== Eksterne lenker ==
(it) Offisielt nettsted 
(en) Porto Venere – kategori av bilder, video eller lyd på Commons 
(en) Porto Venere – galleri av bilder, video eller lyd på Commons
Ruud Krol

Rudolf (kjent som Ruud eller Rudi) Jozef Krol (født 24. mars 1949 i Amsterdam er en tidligere nederlandsk fotballspiller og senere fotballtrener. 
Han la opp i 1986 etter å ha spilt for Ajax Amsterdam, Vancouver Whitecaps, SSC Napoli og AS Cannes. Han spilte også 83 kamper for det nederlandske landslaget. Siden den tid har han trent en rekke forskjellige klubber, og er for tiden trener for den egyptiske storklubben Al-Zamalek.


== Referanser ==


== Eksterne lenker ==
(de) Ruud Krol – Munzinger Sportsarchiv 
(en) Ruud Krol – FIFA 
(en) Ruud Krol – UEFA 
(en) Ruud Krol – Transfermarkt 
(en) Ruud Krol – Transfermarkt (manager) 
(en) Ruud Krol – national-football-teams.com 
(en) Ruud Krol – WorldFootball.net 
(en) Ruud Krol – FootballDatabase.eu 
(de) Ruud Krol – fussballdaten.de 
(en) Ruud Krol – EU-Football.info
Amir Abbas Hoveida

Amir Abbas Hoveida (født 18. februar 1919, død 7. april 1979) var statsminister i Iran i perioden fra 27. januar 1965 til 7. august 1977.


== Referanser ==
Branislav Ivanović

Branislav Ivanović (født 22. februar 1984) er en serbisk fotballspiller som fra 30. juni 2021 er klubbløs.Han er en tilpasningsdyktig forsvarsspiller, og opptrer derfor i roller som høyreback, midtstopper og defensiv midtbanespiller. 
Ivanović begynte karrieren i FK Srem før han gikk til OFK Beograd i 2003. Etter tre år i den øverste, serbiske divisjonen signerte han for Lokomotiv Moskva i 2006.
I januar 2008 gikk Ivanović til Chelsea. Det sies at andre klubber som Manchester United, Juventus, AC Milan og Internazionale også var interessert i å få tak i serberen. Ivanović signerte en tre og et halvt års kontrakt med Chelsea 16. januar 2008.
1. februar 2017 meldte Ivanović overgang til den russiske klubben Zenit St. Petersburg på en to og et halvt års kontrakt med opsjon til å forlenge med ytterligere et år, etter en vellykket ni-årig periode med Chelsea. 16. februar 2017 debuterte Ivanović for Zenit i deres 2–0 nederlag borte mot Anderlecht i Europa League.
15. september 2020 bekreftet nyopprykkede  West Bromwich Albion at Ivanović signerte en ett-års kontrakt med dem.


== Landslaget ==
Han ble tatt ut i Serbias tropp til VM i fotball 2018 i Russland.


== Referanser ==


== Eksterne lenker ==
(de) Branislav Ivanović – Munzinger Sportsarchiv 
(en) Branislav Ivanović – FIFA 
(en) Branislav Ivanović – UEFA 
(en) Branislav Ivanović – Transfermarkt 
(en) Branislav Ivanović – national-football-teams.com 
(en) Branislav Ivanović – WorldFootball.net 
(en) Branislav Ivanović – Soccerbase.com 
(en) Branislav Ivanović – FootballDatabase.eu 
(de) Branislav Ivanović – fussballdaten.de 
(en) Branislav Ivanović – Soccerway 
Branislav Ivanović
Troitsk (Tsjeljabinsk oblast)

Troitsk (russisk: Тро́ицк) er en by i Tsjeljabinsk oblast i Russland. Den ligger ved elva Uj (en sideelv til Tobol), rundt 110 kilometer sør for Tsjeljabinsk. Innbyggertall: 83 862 (folketelling 2002).
Troitsk er et jernbaneknutepunkt, og fungerer som et forsynings- og handelssenter for gruvedistriktene i sør-Ural. Grensen mellom Russland og Kasakhstan går like sør for Troitsk.
Byen ble grunnlagt av Ivan Nepljujev, Troitsk spilte en betydelig rolle i opprøret til Jemeljan Pugatsjov, som beleiret og inntok byen i 1774.


== Referanser ==


== Eksterne lenker ==
Offisielt nettsted 
(en) Troitsk, Chelyabinsk Oblast – kategori av bilder, video eller lyd på Commons
Morten Bredal-Thorsen

Morten Bredal-Thorsen (født 22. januar 1987 i Bardufoss, Troms) er en norsk fotballspiller og keeper for Tromsdalen UIL, hvor han signerte en toårskontrakt 18. januar 2008. Han er andrekeeper for TUIL og har syv obligatoriske kamper og ett rent bur for klubben. Bredal-Thorsen har tidligere spilt for Finnsnes IL og BOIF. Utenom fotballkarrieren studerer han pedagogikk ved Universitetet i Tromsø. 


== Eksterne lenker ==
Profil på TUIL.no
Tsjebarkul

Tsjebarkul (russisk: Чебарку́ль) er en by i Tsjeljabinsk oblast i Russland. Den ligger ved bredden av Tsjebarkulsjøen 78 km vest for Tsjeljabinsk. Innbyggertall: 47 144 (folketelling 2002), 50 062 (folketelling 1989).
Byen ble grunnlagt i 1736 som en festning på grensen mellom russiske og basjkirske områder, og den vokste senere til en stor kosakk-stanitsa.  Bystatus ble innvilget i 1951.


== Referanser ==


== Eksterne lenker ==
Offisielt nettsted 
(en) Chebarkul – kategori av bilder, video eller lyd på Commons
Marco Randrianantoanina

Marco Randrianantoanina (født 24. august 1983 i Bourg-la-Reine, Frankrike) er en madagassisk fotballspiller. Han spiller venstreback. 
Han spiller for tiden for Chamois Niortais FC i Ligue 2. Tidligere har han spilt for Birmingham City FC, CS Sedan Ardennes, FC Gueugnon og Stade Brestois. Han har også spilt landskamper for Madagaskar og er også storebroren til fotballspilleren Claudio Randrianantoanina. 
Marco Randrianantoanina fikk mye medieoppmerksomhet 18. januar 2008 da han kollapset under en kamp mot den tidligere hjemklubben Sedan. Marco ble straks bragt til sykehus.


== Referanser ==


== Eksterne lenker ==
(fr) Marco Randrianantoanina – LÉquipe 
(en) Marco Randrianantoanina – Transfermarkt 
(en) Marco Randrianantoanina – FootballDatabase.eu
Kasli

Kasli (russisk: Касли) er en by i Tsjeljabinsk oblast i Russland. Den ligger på østsiden av Uralfjellene, mellom innsjøene Bolsjije og Malje Kasli, Irtjasj, Sungul og Kirety,  138 km nordvest for Tsjeljabinsk. Innbyggertall: 19 091 (folketelling 2002), 21 530 (folketelling 1989).
Byen ble grunnlagt i 1747 som bosetningen Kaslinskij (russisk: Каслинский) rundt et støperi. Bystatus ble innvilget i 1942.


== Referanser ==


== Eksterne lenker ==
(en) Kasli – kategori av bilder, video eller lyd på Commons
Satka

Satka (russisk: Сатка) er en by i Tsjeljabinsk oblast i Russland. Den ligger på vestsiden av de sørlige Uralfjellene, ved bredden av elva Satka, 190 km fra Tsjeljabinsk. Innbyggertall: 49 800 (folketelling 2002).
Satka ble grunnlagt i 1758 som en fabrikk ved en jerngruve.  Den største industrien i byen er utvinning av magnesitt og andre malmer, samt metallurgiske fabrikker for behandling av malmen.
Det er også en liten turistindustri grunnet byens beliggenhet midt i Ural, nær nasjonalparken Zjuratkul. Det er også et historisk minnesmerke ved Porogi, hvor den første hydro-elektriske generatoren i Russland ble installert.


== Referanser ==


== Eksterne lenker ==
OAO Magnezit er byens største bedrift
Om byen
Kart over Satka
Korkino

Korkino (russisk: Ко́ркино) er en by i Tsjeljabinsk oblast i Russland. Den ligger på østsiden av de sørlige Uralfjellene, 42 km sør for Tsjeljabinsk. Innbyggertall: 39 400 (2006 est.), 41 501 (folketelling 2002), 45 198 (folketelling 1989).
Korkino ble grunnlagt som en landsby med samme navn på andre halvdel av 1700-tallet. Den fikk innvilget bystatus i 1942. Korkino er et viktig kullgruvesenter.


== Referanser ==


== Eksterne lenker ==
Offisielt nettsted 
(en) Korkino – kategori av bilder, video eller lyd på Commons
Kusa

Kusa (russisk: Куса)  er en by i Tsjeljabinsk oblast i Russland. Den ligger ved  samløpet av elvene Kusa og Aj, rundt 180 km vest for Tsjeljabinsk. Innbyggertall: 20 316 (folketelling 2002), 22 606 (folketelling 1989).Byen ble grunnlagt i 1778. Bystatus ble innvilget i 1943.


== Eksterne lenker ==
(en) Kusa – kategori av bilder, video eller lyd på Commons
Glassperlespillet

Glassperlespillet. Forsøk på en beskrivelse av magister ludi Josef Knechts livsløp samt Knechts efterlatte skrifter (tysk: Das Glasperlenspiel; Versuch einer Lebensbeschreibung des Magister Ludi Josef Knecht samt Knechts hinterlassenen Schriften) er en dannelsesroman av Hermann Hesse. Den omtales gjerne bare som Glassperlespillet.
Ikke noen annen roman brukte Hesse så lang tid på som Glassperlespillet. Den ble påbegynt i 1931 og utgitt i Zürich den 18. november 1943. Romanen er Hesses siste verk og blir av mange regnet som hans hovedverk. Glassperlespillet var den viktigste årsaken til at Hesse ble tildelt Nobelprisen i litteratur i 1946.


== Handling ==
Handlingen utspiller seg en gang i fremtiden i det fiktive landet eller provinsen Kastalien, der en intellektuell elite driver skoler og universiteter i klosterlignende stil og ånd. Kastalien ligger inne i et større land, men de intellektuelle har trukket seg helt ut av resten av samfunnet. Det store landet får i romanen symbolisere det verdslige, med kriger, maktkamper, politikk og sex, mens Kastalien får symbolisere det intellektuelle og filosofiske.
I Kastalien vier man livet sitt til kunsthistorie, filosofi, språk, litteratur og musikk. Viktigst av alt er «glassperlespillet». Hesse gir bare metaforiske beskrivelser av hvordan dette spillet foregår, men det er et lingua universalis, et språk eller spill som binder alle kunstene sammen. Å beherske glassperlespillet er den ultimate prøven i kunnskap og skjønnhetssans, som er det eneste man bruker tid på i Kastalien.
I romanen skildrer Hesse en fremtidig kulturtilstand, der det ikke lenger oppdages eller skapes noe nytt, opprørende eller eventyrlig, og der man bare kan «spille» med det bestående. Flere intellektuelle i første del av det 20. århundre delte frykten for en slik kulturtilstand, og også Thomas Mann  beskriver den i Doktor Faustus.
Glassperlespillet er skrevet som en biografi over «Josef Knecht», som leseren får følge fra han som gutt blir tatt opp i en av Kastaliens skoler til han som gammel er magister ludi, mester i glassperlespillet, og til slutt dør. Gjennom hele livet filosoferer Knecht over spørsmål om livet, og om livet i Kastalien er den rette veien å gå, og om verden utenfor har noen verdi. Romanen er på mange måter en dannelsesroman.
Romanen tar også opp mange filosofiske emner og spørsmål, som verdien av kunnskap, hva skjønnhet og sannhet er osv. Som mange andre av Hesses romaner, f.eks. Siddhartha og Steppeulven, er også Glassperlespillet preget av buddhistisk filosofi og østerlandske seder; meditasjon og åndelighetsøvelser er en viktig del av kastalianernes liv, og kinesisk litteratur og filosofi er en stor inspirasjon for Josef Knecht.


== Bibliografi ==
Das Glasperlenspiel. Versuch einer Lebensbeschreibung des Magister Ludi Josef Knecht samt Knechts hinterlassenen Schriften. Zürich 1943. Verlag Fretz & Wasmuth
Glassperlespillet. Forsøk på en beskrivelse av magister ludi Josef Knechts livsløp samt Knechts efterlatte skrifter. Oslo 1970. Gyldendal Norsk Forlag. Oversatt av Trond Winje.


== Eksterne lenker ==
Glassperlespillet som e-bok hos nasjonalbiblioteket